Jānis Sprūde

Jānis Sprūde (1864—1940) bija latviešu ārsts un sabiedriskais darbinieks, Tautas padomes loceklis.

 Dzīvesgājums 
Dzimis 1864. gada 29. aprīlī Kalētos kalēja ģimenē. Mācījās Liepājas Nikolaja ģimnāzijā. 1894. gadā pabeidza medicīnas studijas Tērbatas Universitātē, trīs gadus strādāja par Kandavas ārstu, tad 14 gadus par Grobiņas ārstu. Papildinājās Berlīnes klīnikā, kur specializējās bērnu slimībās.
Pēc Latvijas valsts pasludināšanas darbojās Liepājas pilsētas domnē (1919—1921), līdztekus 1919. gadā kā deputāta aizvietotājs (substitūts) kļuva par Tautas padomes locekli no Latviešu zemnieku savienības.Latvijas Tautas padome (stenogrammas). Rīga, 1920.

Vēlāk bija Latvijas Sarkanā Krusta Liepājas nodaļas pirmais priekšnieks, Liepājas Latviešu biedrības priekšnieks (1922), kā arī Sv. Annas draudzes padomes priekšnieks.

No 1931. līdz 1940. gadam Sprūde bija Liepājas Sarkanā Krusta slimnīcas direktors un aizsargu ārsts.
Miris pēc Latvijas okupācijas 1940. gada 10. novembrī.timenote.info

 Apbalvojumi 
1934. gadā Dr. Sprūdi apbalvoja ar Triju Zvaigžņu ordeni.Liepājas pilsētas un apriņķa, Grobiņas pilsētas un rajona ārsti 1800-1945

 Atsauces 

Kategorija:1864. gadā dzimušie
Kategorija:Latviešu zemnieku savienības politiķi
Kategorija:Tautas padomes locekļi